
           AKTYVIOSIOS ELEKTROS ENERGIJOS TIEKIMO RASEINIŲ OBJEKTAMS 
TECHNINĖ SPECIFIKACIJA

I. SĄVOKOS IR SUTRUMPINIMAI
1.1. Pirkėjas – UAB „Raseinių šilumos tinklai“.
1.2. Tiekėjas – Pirkime dalyvaujantis ūkio subjektas, įskaitant ūkio subjektų grupę, o sudarius Sutartį – ją su Pirkėju sudaręs ūkio subjektas.
1.3. Sutartis – Pirkėjo ir Pirkimą laimėjusio Tiekėjo sudaryta aktyviosios elektros energijos tiekimo sutartis.
1.4. Pirkimas – Pirkėjo vykdomas aktyviosios elektros energijos pirkimas Raseinių objektams.

II. PIRKIMO OBJEKTAS
2.1. Pirkimo objektas – aktyviosios elektros energijos tiekimas UAB „Raseinių šilumos tinklai“ valdomiems Raseinių objektams, nurodytiems Techninės specifikacijos priede Nr. 1 „Aktyviosios elektros energijos tiekimo objektų sąrašas“.
2.2. Pirkimo objektas į atskiras pirkimo objekto dalis neskaidomas.

III. PIRKIMO OBJEKTO APIMTYS
3.1. Preliminarus aktyviosios elektros energijos kiekis per 12 (dvylikos) mėnesių tiekimo laikotarpį:
	Pirkėjas
	Įmonės kodas
	Objektai
	Preliminarus kiekis, kWh

	UAB „Raseinių šilumos tinklai“
	172412113
	Raseinių objektai, nurodyti Techninės specifikacijos priede Nr. 1
	250 000 

	
	
	Iš viso:
	250 000


3.2. Nurodytas 250 000 kWh elektros energijos kiekis yra preliminarus. Elektros energija bus perkama pagal faktinį Raseinių objektų poreikį, nustatomą pagal apskaitos prietaisų duomenis. Pirkėjas neįsipareigoja nupirkti viso preliminaraus elektros energijos kiekio. Bendras per Sutarties vykdymo laikotarpį įsigyjamas elektros energijos kiekis negali viršyti 325 000 kWh.
3.3. Pirkėjas sutinka, kad Pirkime dalyvaujantys Tiekėjai pasiūlymams parengti iš elektros energijos skirstomųjų tinklų operatoriaus gautų Raseinių objektų istorinius aktyviosios elektros energijos suvartojimo duomenis. Objektai identifikuojami pagal Techninės specifikacijos priede Nr. 1 nurodytus ESO objektų numerius, o Pirkėjas – pagal 3.1. punkto lentelėje nurodytą įmonės kodą.

IV. SUTARTINIŲ ĮSIPAREIGOJIMŲ VYKDYMO VIETA
4.1. Aktyviosios elektros energijos tiekimo vietos – UAB „Raseinių šilumos tinklai“ valdomi Raseinių objektai, nurodyti Techninės specifikacijos priede Nr. 1 „Aktyviosios elektros energijos tiekimo objektų sąrašas“.

V. REIKALAVIMAI PIRKIMO OBJEKTUI
5.1. Elektros energijos apskaitos ir atsiskaitymo laikotarpis – vienas kalendorinis mėnuo. Per atsiskaitymo laikotarpį Pirkėjui patiektos aktyviosios elektros energijos kiekis nustatomas pagal kiekviename elektros energijos tiekimo objekte įrengtų apskaitos prietaisų duomenis. Bendras mėnesio kiekis nustatomas susumavus visuose Raseinių objektuose per atitinkamą kalendorinį mėnesį Lietuvos laiku faktiškai suvartotą elektros energijos kiekį.
5.2. Aktyviosios elektros energijos vieneto kainą (Eur/kWh be PVM) sudaro dvi dalys:
       5.2.1. kintamoji kainos dalis – elektros energijos biržos „Nord Pool“ AS Lietuvos kainų zonoje ataskaitinį mėnesį paskelbtų visų valandų elektros energijos kainų aritmetinis vidurkis;
       5.2.2. fiksuotoji kainos dalis – Tiekėjo pasiūlyme nurodyta marža Eur/kWh be PVM. Marža nurodoma ne daugiau kaip 4 skaitmenų po kablelio tikslumu.
5.3. Tiekėjo pasiūlyme nurodyta marža yra fiksuota ir negali būti keičiama visą Sutarties vykdymo laikotarpį.
5.4. Elektros energijos balansavimo paslaugą visą Sutarties vykdymo laikotarpį užtikrina Tiekėjas.
5.5. Tiekėjas privalo nuo Sutartyje nustatytos elektros energijos tiekimo pradžios datos visą tiekimo laikotarpį užtikrinti nepertraukiamą aktyviosios elektros energijos tiekimą visiems Techninės specifikacijos priede Nr. 1 nurodytiems objektams, išskyrus tiekimo sutrikimus, atsiradusius ne dėl Tiekėjo kaltės.
5.6. Pirkėjo mokėtina suma be PVM už ataskaitinį kalendorinį mėnesį apskaičiuojama bendrą visuose Raseinių objektuose faktiškai suvartotą aktyviosios elektros energijos kiekį (kWh) padauginus iš atitinkamo ataskaitinio mėnesio elektros energijos vieneto kainos (Eur/kWh be PVM), apskaičiuotos prie šios techninės specifikacijos 5.2.1 punkte nustatyto aritmetinio kainų vidurkio pridėjus 5.2.2 punkte nustatytą Tiekėjo maržą. Suvartojimo ir elektros biržos kainų laikotarpiai nustatomi pagal Lietuvos laiką.
5.7. Tiekėjo pasiūlyme nurodyta marža apima visas Tiekėjo išlaidas, susijusias su elektros energijos tiekimo organizavimu, balansavimu ir Sutarties administravimu. Jokie papildomi Tiekėjo nustatomi mokesčiai, antkainiai ar priemokos Pirkėjui negali būti taikomi. Ši nuostata netaikoma teisės aktų nustatytoms reguliuojamoms elektros energijos persiuntimo ir kitoms privalomoms kainos dedamosioms bei mokesčiams.

VI. SUTARTINIŲ ĮSIPAREIGOJIMŲ VYKDYMO TVARKA IR TERMINAI
6.1. Tiekėjas visą Sutarties vykdymo laikotarpį privalo turėti galiojančią teisę Lietuvos Respublikoje vykdyti nepriklausomo elektros energijos tiekimo veiklą ir laikytis šiai veiklai taikomų teisės aktų reikalavimų. Jeigu Sutartį vykdo tiekėjų grupė, šį reikalavimą turi atitikti tas grupės narys arba tie jos nariai, kurie pagal jungtinės veiklos sutartį vykdo elektros energijos tiekimo veiklą. Apie šią teisę patvirtinančio leidimo galiojimo sustabdymą ar panaikinimą Tiekėjas privalo nedelsdamas raštu informuoti Pirkėją.
 6.2. Sutarties vykdymo metu Pirkėjas turi teisę pakeisti Sutarties priede nurodytą elektros energijos tiekimo objektų sąrašą – pašalinti jame esantį objektą arba įtraukti naują Pirkėjo valdomą objektą, jeigu dėl tokio pakeitimo nesikeičia Pirkimo pobūdis ir neviršijamas Sutartyje nustatytas maksimalus elektros energijos kiekis. Pirkėjas apie numatomą pakeitimą iš anksto raštu informuoja Tiekėją ir pateikia objektui identifikuoti reikalingus duomenis. Tiekėjas teisės aktų ir elektros energijos skirstomųjų tinklų operatoriaus nustatyta tvarka atlieka veiksmus, reikalingus elektros energijos tiekimui objektui pradėti arba nutraukti. Naujai įtrauktam objektui taikomos tos pačios Sutartyje nustatytos kainodaros ir tiekimo sąlygos.

VII. TIEKĖJO IR PIRKĖJO ĮSIPAREIGOJIMAI
7.1. Tiekėjas ne vėliau kaip iki kito kalendorinio mėnesio 10 dienos per SABIS pateikia Pirkėjui PVM sąskaitą faktūrą už per ataskaitinį kalendorinį mėnesį faktiškai suvartotą elektros energiją. PVM sąskaitoje faktūroje arba kartu su ja pateikiamoje detalizacijoje turi būti nurodytas kiekviename objekte suvartotas elektros energijos kiekis, pritaikytas „Nord Pool“ AS Lietuvos kainų zonos ataskaitinio mėnesio kainos vidurkis, Tiekėjo marža ir apskaičiuota mokėtina suma.
7.2. Pirkėjo paskirtas asmuo, atsakingas už Sutarties vykdymo priežiūrą, – inžinierius Sigitas Klimas, tel. +370 659 42045, el. paštas sigitas.klimas@raseiniust.lt. Atsakingas asmuo tikrina elektros energijos suvartojimo duomenis, pateiktas detalizacijas ir Tiekėjo įsipareigojimų vykdymą. Pirkėjas turi teisę pakeisti atsakingą asmenį, apie tai raštu informuodamas Tiekėją. Toks pakeitimas nelaikomas Sutarties pakeitimu.
VIII. SUTARTIES GALIOJIMAS IR ELEKTROS ENERGIJOS TIEKIMO LAIKOTARPIS
8.1. Sutartis įsigalioja 2026 m. lapkričio 1 d. ir galioja iki 2027 m. spalio 31 d., išskyrus Sutartyje nustatytus ankstesnio jos nutraukimo atvejus. Nuo Sutarties pasirašymo abiem Šalims dienos taikomos nuostatos dėl pasirengimo elektros energijos tiekimui.
8.2. Aktyviosios elektros energijos tiekimo laikotarpis – 12 (dvylika) mėnesių, nuo 2026 m. lapkričio 1 d. iki 2027 m. spalio 31 d.
8.3. Elektros energijos tiekimas Pirkėjo objektams turi būti pradėtas 2026 m. lapkričio 1 d. Faktine elektros energijos tiekimo pradžia laikoma skirstomųjų tinklų operatoriaus duomenimis nustatyta data, nuo kurios Tiekėjas pradeda tiekti elektros energiją Pirkėjo objektams.
8.4. Pasibaigus Sutarties galiojimo terminui, elektros energijos tiekimas pagal Sutartį nebevykdomas. Sutarties termino pabaiga neatleidžia Šalių nuo pareigos atsiskaityti už Sutarties galiojimo laikotarpiu patiektą elektros energiją ir atsakomybės už Sutarties galiojimo metu padarytus pažeidimus.


Techninės specifikacijos priedas Nr. 1
AKTYVIOSIOS ELEKTROS ENERGIJOS TIEKIMO OBJEKTŲ SĄRAŠAS
(RASEINIŲ OBJEKTAI)
	Eil.
Nr.
	Objekto pavadinimas
	ESO objekto
numeris
	Objekto adresas
	Skaitiklių numeriai

	1
	Viduklės katilinė
	68017583
	Gamyklos g. 5A, Viduklė, Viduklės sen., 60346 Raseinių r. sav.
	SAG0000000018141

	2
	Raseinių katilinė
	68017585
	Žemaičių g. 9, 60118 Raseiniai
	SAG0000000014055

SAG0000000014053

	3
	Administracinis pastatas
	68017601
	Pieninės g. 2, 60133 Raseiniai
	SAG1030100131869

SAG1030100131894

	4
	Betygalos katilinė
	68018113
	Sporto g. 6, Betygala, Betygalos sen., 60209 Raseinių r. sav.
	SAG1030100128463

	5
	Ariogalos katilinė
	68017586
	Rytų g. 6, Ariogala, 60256 Raseinių r. sav.
	SAG0000000002304

SAG0000000002240

	6
	Pagojukų katilinė
	68018425
	Liolingos g. 1, Kaulakių k., Pagojukų sen., 60456 Raseinių r. sav.
	SAG1030100294112

	7
	Nemakščių katilinė
	68018526
	Sodų g. 1, Nemakščiai, Nemakščių sen., 60382 Raseinių r. sav.
	SAG1030100283985

	8
	Šiluvos katilinė
	68020017
	M. Jurgaičio a. 6, Šiluva, Šiluvos sen., 60432 Raseinių r. sav.
	SAG1030100015791

	9
	Girkalnio katilinė
	68020253
	Šėtupio g. 61, Girkalnis, Girkalnio sen., 60313 Raseinių r. sav.
	SAG1030100150999


Iš viso: 9 objektai
3. PAPILDOMA INFORMACIJA APIE ELEKTROS ENERGIJOS GAMYBĄ
Perkančioji organizacija yra gaminantis vartotojas ir dalį elektros energijos poreikio dengia iš atsinaujinančių energijos šaltinių. Elektros energija gaminama:
       3.1. Iš nuosavų saulės elektrinių; 
 3.2. Papildomai naudojama elektros energija iš pagal sutartį valdomos (išnuomotos) vėjo jėgainės. 
	Eil. Nr.
	Elektrinės tipas
	Adresas
	Įrengtoji galia (kW)
	Nuosava / nuoma
	Pastabos

	1
	Saulės elektrinė
	Rytų g.6, Ariogala
	85 kW
	Nuosava
	Baigta

	2
	Saulės elektrinė
	Pieninės g.2, Raseiniai
	20 kW
	Nuosava
	Baigta

	3
	Saulės elektrinė
	Žemaičių g.9, Raseiniai
	99 kW
	Nuosava
	Baigta

	4
	Vėjo elektrinė
	Gujėnų k., Radviliškio r. 
	290 kW
	Nuoma
	Pagal sutartį 



Nuosava elektros energijos gamyba dalinai padengia objektų elektros energijos poreikį. Likęs elektros energijos kiekis bus perkamas CVP  IS atviro konkurso būdu

	Veiksmas 
	Pareigos, vardas ir pavardė
	Parašas
	Data

	Duomenis ir informaciją pateikė
	Inžinierius Sigitas Klimas

